Pentagoni planifikon modernizimin e aftësive bërthamore
Rikthehet elementi trevalent i mbrojtes nga deti, toka dhe ajri ndërsa shtohen dy aftësi bërthamore nga koha e Luftës së Ftohtë
Afro 30 vjet pas përfundimit të Luftës së Ftohtë, mbrojtja nga armët bërthamore dhe politika e frenimit të kundërshtarit nga përdorimi i tyre, janë rikthyer në qendër të vëmendjes. Pentagoni prezantoi këtë muaj një plan të ri bërthamor, që do të modernizojë ssistemin e mbrojtjes bërthamore nga ajri, toka dhe deti, ndërsa ka bërë dy ndryshime të arsenalit të tij bërthamor. Komponentët e arsenalit bërthamore nga ajri, toka dhe deti, pritet të arrijnë fundin e përdorimit të tyre në dekadën e ardhëshme. Ekspertët thonë se nëse Uashingtoni nuk vepron tani për të modernizuar arsenalin, i gjithë synimi për frenimin e vendeve të tjera që të mos përdorin armë bërthamore, mund të jetë në rrëzik. thotë Michaela Dodge me Fondacionin Heritage. Analistët thonë se Rusia dhe Kina kanë 20 vjet që kanë filluar përmirësimin e programeve të tyre bërthamore. Një tjetër rrezik është shfaqur – kërcënimi nga Koreja e Veriut dhe Irani që synojnë prodhimin e armëve bërthamore. Për të përballuar këto ndryshime, Pentagoni po bën thirrje për t’i shtuar dy armë të tjera arsenalit bërthamor amerikan. E para është rikthimi në skenë i lëshimit nga deti të raketave të telekomanduara me preçizion të lartë, aftësi që Amerika e kishte gjatë Luftës së Ftohtë. Aftësia tjetër, më pak e fuqishme, është lëshimi i raketave balistike nga nëndetëset. Ky element, do ta bënte të pavlefshme idenë se kundërshtari më i fortë bërthamor, Rusia, mund të përdorte armë më pak të fuqishme, për t’u futur në një konflikt të vogël. thotë Michael O’Hanlon me Instituin Brookings. Strategjia bërthamore e administratës së ish Presidentit Obama në vitin 2010 parashikonte një ekuilibër delikat mes synimit përfundimtar për një botë pa armë bërthamore, duke mbajtur ende një arsenal të sigurtë dhe të efektshëm. Varianti i administratës së Presidentit Trump përqëndrohet kryesisht tek pika e dytë, për të ruajtur arsenalin amerikan – duke vënë kontrollin e armëve në plan të dytë.